kardosdrur/scandi-wiki huggingface dataset:
Tom Dumoulin

{{Infoboks cykelrytter |wikidata=alle |ingen_wikidata=
| rytternavn        = 
| billede           = 
| billedtekst       = 
| billede_størrelse = 
| fuldenavn         = 
| kælenavne         = 
| fødselsdato       = 
| fødested          = 
| dødsdato          = 
| dødsted           = 
| land              = 
| højde             =  
| vægt              =  
 
| nuværendehold     = Stoppet
| disciplin         = Landevejscykling
| rolle             = Rytter
| ryttertype        = All-rounder
| amatørår          =
| amatørhold        =
| proår             = 
| prohold           = 
| hold wd           = 
| trænerår          = 
| trænerhold        = 
| storesejre        = 
Grand Tours 
Tour de France
 2 individuelle etaper (2016)
Giro d'Italia (2017)
 4 individuelle etaper (2016, 2017, 2018)
Vuelta a España
 2 individuelle etaper (2015)
Etapeløb
BinckBank Tour (2017)
 Endagsløb og KlassikereVM i enkeltstart (2017)
Nationale mesterskaber i enkeltstart (2014, 2016, 2017)

| signatur          = 
| signaturstørrelse =
| hjemmeside        = 
| andet             =
| noter             =
}}Tom Dumoulin''' (født 11. november 1990 i Maastricht) er en tidligere hollandsk professionel cykelrytter, der ved karrierestoppet i 2022 cyklede for . Han er kendt som tempospecialist og klassementsrytter. I 2017 vandt han for første gang Giro d'Italia. I 2018 blev han nummer 2 i både Giro d'Italia og Tour de France. Han har vundet etaper i alle tre Grand Tours. I 2017 vandt han verdensmesterskabet i enkeltstart, og året efter vandt han sølv.

Dumoulin deltog for Holland ved OL 2016 i Rio de Janeiro, hvor han stillede op i linjeløbet, men udgik i lighed med omkring firs andre deltagere. Nogle dage senere deltog han også i enkeltstart, hvor hans tid på 1.13.02,84 timer var nok til sølvmedaljen, næsten et minut efter schweiziske Fabian Cancellara, der vandt guld, men 15 sekunder foran britiske Chris Froome på tredjepladsen. Sølvmedaljen var Hollands første OL-medalje i denne disciplin nogensinde.

Tidslinje med samlede resultater fra Grand Tours og store etapeløb

Referencer

Eksterne henvisninger 

Mandlige cykelryttere fra Nederlandene
Personer fra Maastricht
Deltagere for Holland ved sommer-OL 2016
Olympiske sølvmedaljevindere fra Holland
Medaljevindere ved sommer-OL 2016
Cykelryttere ved sommer-OL 2020
Medaljevindere ved sommer-OL 2020
Olympiske medaljevindere i cykling
Valør

Valør er et mål for hvor en given farve befinder sig langs aksen mellem lys og mørke. I modsætning til farvemodeller tildeler nuancen en værdi som placerer farven på en skala fra sort til hvid. Dette gælder for blandt andet HSV og Munsell, mens HSL opererer med det beslægtede begreb mætning.

I HSV og Munsell ligger farver med lav værdi nær sort og høj værdi nær en ren farvetone. HSL lader en middelværdi være den rene farve og den højeste værdi være hvid.

Farver
Chatichai Choonhavan

Chatichai Choonhavan (, født 5. april 1920, død 6. maj 1998) var en thailandsk militær officer, diplomat, og politiker i Thailand, der var premierminister i Thailand fra august 1988 indtil statskupet i februar 1991.

Eksterne henvisninger 

Politikere fra Thailand
Entomologisk Forening

Entomologisk Forening er den ældste og mest alsidige af de danske entomologiske foreninger. Ifølge foreningens egen hjemmeside har foreningen "til formål at virke for entomologien i almindelighed og for kendskabet til den danske insektfauna i særdeleshed, herunder også edderkopper, tusindben m.m."

Foreningen blev stiftet 21. februar 1868 af Gustav Henrik Andreas Budde-Lund (1846-1911), Rasmus William Traugott Schlick (1839-1916), Carl August Møller (1845-1912), Andreas Haas og Ivar Frederik Christian Ammitzbøll (1847-1934). R.W.T. Schlick blev foreningens første formand, en post han med en kort afbrydelse bestred i 40 år.

Medlemskredsen omfatter de fleste danske fagentomologer samt et stort antal amatører. Foreningen udgiver tidsskriftet Entomologiske Meddelelser, som især har artikler om den danske insektfauna. Derudover arrangerer foreningen møder og foredrag, der afholdes i lokalerne på Zoologisk Museum. I forår- og sommerhalvåret arrangeres ligeledes ekskursioner.

Noter

Eksterne henvisninger 
Entomologisk Forening 

Etableret i 1868
Entomologi
Foreninger fra Danmark
Slaget ved Rotebro

Slaget ved Rotebro  var et slag, der blev udkæmpet den 28. september 1497 mellem den danske kong Hans og Sten Sture den Ældre, den afsatte regent af Sverige. Sten Sture var faldet i unåde hos adelen og blev afsat af sin post som rigsforstander af Sverige i marts 1497. Danskerne invaderede Sverige i juli samme år, og besejrede Sten Stures bondehær den 28. september ved landsbyen Rotebro nord for Stockholm. Hæren bestod af omkring 30.000 bønder, som kong Hans' rytteri nemt fik overmandet. På dansk side medvirkede bl.a. Tyge Krabbe.

Sten Sture flygtede i første omgang til Stockholm, men måtte senere anerkende Hans som konge, for at blive tilgivet for sine gerninger. Hans blev kronet som konge over Sverige i november samme år.

Statens Museum for Kunst har en tegning om slaget udfærdiget af Crispijn de Passe i 1600-tallet.

Referencer 

Rotebro
Rotebro
Begivenheder i 1497
EgyptAir Flight 990

EgyptAir Flight 990 var en ruteflyvning med et Boeing 767-fly fra Los Angeles til Cairo, som 31. oktober 1999 efter mellemlanding i JFK Airport i New York styrtede i Atlanterhavet omkring 100 km syd for Nantucket, Massachusetts, hvorved alle 217 ombordværende omkom.
Den amerikanske havarirapport udarbejdet af NTSB antyder, at styrtet forårsagedes af en selvmordhandling begået af den 59-årige andenpilot Gameel Al-Batouti, konklusionen bestrides dog af de civile egyptiske luftfartsmyndigheder, som bortforklarer ulykken med tekniske årsager.

Eksterne henvisninger 
 Passager-fly forsvundet ud for USAs kyst - berlingske.dk 31. okt. 1999
 217 personer frygtes omkommet ved flystyrt - berlingske.dk 31. okt. 1999
 Båndoptager fra Egyptair-styrt fundet - berlingske.dk 14. nov. 1999
 Egyptair-flystyrt måske en kriminalsag - berlingske.dk 16. nov. 1999
 Uhyggeligt deja-vu: Andenpilot fik fly til at styrte i 1999 - dræbte 217  - bt.dk 26. marts 2015
 Cockpit Voice Recorder Database  (NTSB-rapport )
 Criminal Occurrence description  - Aviation Safety Network
 Airplane Crash Investigation - Egypt Air Flight 990 Crash - Air Crash - Haunted Aircraft - YouTube (48 minutter)

 

Flyulykker og -hændelser i 1999
Flyulykker og -hændelser i USA
Boeing-fly
Forsætligt begåede flyulykker
Danna Paola

Danna Paola Rivera Munguía (født 23. juni 1995) er en mexicansk skuespiller og sangerinde.

Biografi 
Danna Paola blev født den 23. juni 1995 i Mexico City. Hun er datter af Patricia Rivera Munguia og Juan Jose Arellano.
Hun har også en ældre søster, Vania.

Diskografi

Studiealbum 
 Mi globo azul (2001)
 Océano (2004)
 Chiquita pero picosa (2005)
 Danna Paola (2012)
 Sie7e (2020)

Eksterne henvisninger 

 

Sangere fra Mexico
Personer fra Mexico City
Randbøl Hede

Randbøl Hede er et stort hedeområde 8 km sydøst for Billund, på grænsen mellem Vejle- og  Billund Kommuner. Den er med et areal på 750 hektar også Danmarks største indlandshede. Heden ligger på meget sandet jord, der består af flyvesand, men med en tunge af ferskvandsgrus der kommer ind på heden fra sydøst. På hedens nordvestlige del strækker sig den omkring 1 km lange klitrække Staldbakkerne, hvis højeste punkt Stoltenbjerg hæver sig 17 m over den ellers næsten pańdekageflade hede. Heden var tidligere domineret af dværgbuske, men en stor del af området har i dag udviklet sig til at være mere med græsser og blåtop. Ved Frederikshåbvej, der krydser hedens østlige ende ligger oplevelsescenteret Naturrum Kirstinelyst der åbnede i 2013 :

Kulturhistorie 
Der er spor af tidligere tiders aktivitet på heden og  i plantagerne rundt omkring, f.eks. ses det dele af heden har været under plov i perioder. I 1750'erne ankom tyske indvandrere for at opdyrke den. De bosatte sig i landsbyer med navne som Frederikshåb, Frederiksnåde og Moltkenberg, opkaldt efter Frederik 5. og hans rådgiver på hededyrkningsområdet grev A.G. Moltke. Man kan også finde spor skyttegrave fra 2. verdenskrig, hvor tyskerne brugte området som øvelsesplads mm. i forbindelse med den nærliggende  Fliegerhorst Vejle (senere Flyvestation Vandel, men nu nedlagt).

Naturbeskyttelse
Randbøl Hede  er en del af Natura 2000 -område nr. 82 Randbøl Hede og klitter i Frederikshåb Plantage, er  fuglebeskyttelsesområde og er fredet af flere omgange. Den første fredning fra 1932 med  tilføjelser i 1936 og 1952. Fredningen er en tilstandsfredning med det formål at bevare heden som en stor hede af national betydning..

Området rummer en varieret flora og fauna med  flere sjældne og truede arter.

Se også 
Randbøl-stenen omkring 1½ km øst for heden, ved Bøgvadvej

Eksterne kilder og henvisninger

 Naturguide
 Folder med kort 
 Om naturplanen på Naturstyrelsens websider

Danske heder
Heder i Region Syddanmark
Lokaliteter i Vejle Kommune
Lokaliteter i Billund Kommune
Fredede arealer i Danmark
Jumbobøger nr. 1-100

Denne side er en oversigt over de danske jumbobøger nr. 1-100, der oprindeligt blev udgivet fra 1968 til 1989 af Gutenberghus (nr. 1-57), fra 1984 Serieforlaget (nu en del af Egmont-koncernen). Nr. 1-80, 89 og 100 er alle genudgivet en eller flere gange senere. Jumbøbøgerne havde ikke ISBN-numre oprindeligt, da det først indførtes med nr. 253, der blev udgivet i 2002. Nr. 1-50 fik imidlertid ISBN-numre, da de blev genudgivet i 2005-2008, og de er gengivet i oversigten.

Alle jumbobøgerne er i B6-format. Nr. 1-77 er på 256 sider, mens nr. 78-100 med undtagelse af genudgivelserne er på 264 sider. I nr. 1-90 er hvert andet opslag i sort/hvid og hvert andet i farver i de første oplag, mens nr. 91-100 er helt i farver. Fra nr. 91 indførtes desuden det princip, at bogryggene danner et motiv for ti jumbobøger ad gangen, for nr. 91-100 i form af marcherende elefanter. Efterfølgende har nr. 1-80 også fået forskellige rygmotiver i forbindelse med genudgivelser.

Oversigt

Eksterne henvisninger 
 Oversigt over jumbobøger fra Jan Wenneberg
 Oversigt over jumbobøger på Inducks
 Oversigt over jumbobøger på Comicwiki

Noter
Jumbobøger nr. 101-200

Denne side er en oversigt over de danske jumbobøger nr. 101-200, der oprindeligt blev udgivet fra 1989 til 1998 af Egmont Serieforlaget. Nr. 121-150 blev desuden genudgivet i 2005. Ingen af jumbobøgerne i oversigten har ISBN-numre, da det først indførtes med nr. 253, der blev udgivet i 2002. Alle bind er i B6-format med farver på alle sider. Nr. 101-127 er på 264 sider, mens nr. 128-200 er på 256 sider hver.

Bogryggene danner et motiv for hver 10 bind, et princip der indførtes med nr. 91. Nr. 101-110 viser marcherende elefanter, nr. 111-120 Anders And, nr. 121-130 Andersine, nr. 131-140 Pluto, nr. 141-150 Fedtmule, nr. 151-160 Mickey Mouse, nr. 161-170 Olkel Joakim, nr. 171-180 Stålanden, nr. 181-190 Rip, Rap og Rup og nr. 191-200 Georg Gearløs. Ved genudgivelsen af nr. 121-150 blev rygmotiverne skiftet ud så nr. 121-130 fik forsiden fra nr. 127 En rigtig rystetur som motiv, nr. 131-140 forsiden fra nr. 140 Anders på opdagelse og nr. 141-150 forsiden fra nr. 147 Panik i pengetanken.

Oversigt

Eksterne henvisninger 
 Oversigt over jumbobøger fra Jan Wenneberg
 Oversigt over jumbobøger på Inducks
 Oversigt over jumbobøger på Comicwiki

Noter
Suzuki Baleno (2015)

Suzuki Baleno er en minibil produceret af Suzuki siden 2015. "Baleno"-navnet blev i årene 1995 til 2002 brugt på en model med samme navn.

Bilen blev introduceret på Frankfurt Motor Show i september 2015, og blev tilgængelig i Indien i oktober 2015, i Europa i april 2016 og i Danmark i juni 2016.

Tekniske data

Referencer

Litteratur 
 Automobil Revue. Katalog 2017 (på tysk og fransk).

Eksterne henvisninger 

 Officielt dansk websted 

Baleno (2015)
Minibiler
Forhjulstrukne biler
Biler introduceret i 2015
Biler fra 2010'erne
Gangspil

Et gangspil (eller capstan) er en roterende, vertikal tromle som bruges til at hæve eller flytte tunge genstande.

Funktion
Et gangspil fungerer ved at man lægger løkker af tov, kabler eller trosser over trommelen som låses af i sig selv. På siden er monteret 4-10 håndspager som en eller flere mand kan skubbe foran sig mens de går ind i gangspillet, hvorfra det har fået sit navn. I moderne tid findes det også i motordrevne udgaver.

Anvendelse
Gangspil har særligt været benyttet til at hæve ankeret fra skibe. Det er også eksempler på store skibe, hvor ankeret har været tilsvarende større, og gangspillet har gået igennem to dæk.

Galleri 

Skibsterminologi
Roterende maskiner
Mercedes-Benz MB 100

Mercedes-Benz MB 100 var en let varebil fremstillet af Mercedes-Benz fra januar 1987 til januar 1996.

Modellen fandtes i flere forskellige afskygninger såsom kassevogn, minibus, ladvogn og autocamper.

MB 100 fik et facelift til modelåret 1992. Efter at produktionen i Spanien ophørte, blev modellen fortsat fremstillet af SsangYong i Sydkorea frem til 2004. Herefter blev produktionsanlæggene flyttet til Kina, hvor modellen stadigvæk bygges af SAIC Motor.

Noter

Eksterne henvisninger 

MB 100
Varebiler
Forhjulstrukne biler
Biler introduceret i 1981
Biler fra 1980'erne
Biler fra 1990'erne
Nymosen

Nymosen er et naturområde, der ligger i en gammel mose i Vangede i København. I den nordøstlige del ligger et større vandområde med flere øer, hvortil kommer tre mindre søer i yderkanten af mosen og en mindre park mod nord. Et net af stier fører rundt i området suppleret af en lang gangbro, der fører over et særligt sumpet område. Beplantningen består blandt andet af orkideer, piletræer og rørskov, mens fuglelivet tæller svaner, ænder og fiskehejrer. Området er ikke fredet, men vandområderne er beskyttet af Naturbeskyttelsesloven.

Den sydvestlige del udgøres af Gentofte-Vangede Idrætsforenings (GVI) idrætsanlæg, der består af fire fodboldbaner og et klubhus.

Nymosen var oprindeligt en tørvemose, Wildes mose, der blev delt mellem Enggården, Stolpegåden og Mosegården. De to af gårdene blev overtaget af Gentofte Kommune i 1884 og 1919, og i den forbindelse fulgte Nymosen med. I 1937 begyndte kommunen at omdanne det til en park, og i 1944 etableredes GVI's første fodboldbane i området. I 1980'erne gik kommunen i gang med at genskabe området, så det atter fik karakter af mose om end tilpasset nutidens behov til rekreative områder.

Eksterne henvisninger 

 Nymosen , Gentofte Kommune.
 Idrætsanlægget Nymosen, DBU København.

Vangede
Parker i København
Moser i Danmark
Georgij Gapon

Fader Georgij Apollonovitj Gapon (, , født 5. februar 1870 i Belyky, Poltava guvernement, død 28. marts 1906 i Oserki ved Sankt Petersborg) var en russisk ortodoks præst og populær aktivist, under den russiske revolution i 1905.

Historie
Revolutionære fra Rusland
Hamberge

Hamberge er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Hamberge ligger ved floden Trave og grænser mod nordøst til Lübeck. Gennem kommunen løber Bundesstraße 75 fra Lübeck til Reinfeld. I kommunen ligger Autobahnkreuz Lübeck hvor motorvejene A1 (Fugleflugtslinjen) krydser A20 (Ostseeautobahn).

Eksterne kilder/henvisninger 

  
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Marit Nybakk

Marit Nybakk (født 14. februar 1947 i Nord-Odal) er en norsk politiker (Ap). Hun har været medlem af Stortinget siden 1986 og har været Stortingets 1. vicepræsident siden 2013. Hun var præsident for Nordisk Råd i 2013. Hun er formand for Norsk Kvinnesaksforening fra 2016.

Eksterne henvisninger 

 Biografi på Stortinget (norsk)

Stortingsrepræsentanter fra Arbeiderpartiet
SilkAir Flight 185

SilkAir Flight 185 var en ruteflyvning med et Boeing 737-fly fra Jakarta i Indonesien til Singapore, som 19. december 1997 med stor fart styrtede nærmest lodret i Musi-floden nord for Palembang i Sydsumatra, hvorved alle 104 ombordværende omkom.
Flyets Cockpit Voice Recorder og Flight Data Recorder (sorte bokse) var kort inden frakoblede og styrtet anses for at være en selvmordshandling begået af flyets 41-årige kaptajn Tsu Way Ming.

Eksterne henvisninger 
 Cockpit Voice Recorder Database (NTSB-rapport )
 Criminal Occurrence description  - Aviation Safety Network
 Mayday Air Crash Investigation Silk Air Flight 185 Pilot Suicide HD DOC 2015 - YouTube (77 minutter)
 SilkAir Flight 185 - Pilot Suicide - YouTube (48 minutter)

Flyulykker og -hændelser i 1997
Flyulykker og -hændelser i Indonesien
Boeing-fly
Forsætligt begåede flyulykker
Heidekamp

Heidekamp er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Heidekamp ligger omkring 11 kilometer vest for Lübeck og ca. 3 kilometer nord for Reinfeld ved det lille vandløb Heilsau.

Eksterne kilder/henvisninger 

  
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Heilshoop

Heilshoop er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Heilshoop ligger omkring 9 kilometer vest for Lübeck ved vandløbet Heilsau, der er et tilløb til Trave. Motorvejen A20 (Ostseeautobahn) strejfer den østlige del af kommunen.

Eksterne kilder/henvisninger 

  
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Jakob Svendsen

Jakob Svendsen (født 28. august 1980) er en dansk standupkomiker, der debuterede i 2009.

Han har bl.a. lavet de to shows Kristen i krise og Næste(n)kærlig.

Han er kendt for sine Jakoblysninger og shows. Svendsen er uddannet cand.scient., og han har arbejdet som underviser på Gladsaxe Gymnasium ved København. I 2018 arbejdede han halvtid som matematiklærer og underviser i datalogi, og brugte resten af tiden som komiker.

I 2010 kom han med i finalen i DM i Standup og han vandt talentkonkurrencen Danish Open.

Sammen med Heino Hansen optrådte han i 2013 med Heino & Jakobs onemanshow.
Siden 2014 har han medvirket i podcasten Verdens Bedste Filmklub med Lasse Rimmer. Han har desuden haft flere podcasts med Heino Hansen, senest podcasten LilleTorsdag og Bonkammerater.

Sammen med Sofie Flykt lavede han standupshowet Lærerne - uegnet for børn.

Han var nomineret til talentprisen ved Zulu Comedy Galla både i 2015, 2016 og 2018, dog uden at vinde.

Svendsen er kristen.

Referencer

Eksterne henvisninger 
 jakobsvendsen.dk
 Artikel vedr. Jakob Svendsen kristeligt-dagblad.dk

Komikere fra Danmark
Gymnasielærere fra Danmark
Trav

Trav er en totaktig gangart for en hest. De diagonale benpar sættes ned og løftes op på samme tid. Mellem hvert diagonale benpars nedsætning svæver hesten kortvarigt. Det giver travet fire elementer. Det vigtigste krav til travet er, at de diagonale benflytninger er regelmæssige og lige.

Elementerne i trav 
 Nedslag indvendig bagerst, udvendig frem.
 Svæveøjeblik
 Nedslag udvendig bagerst, indvendig frem.
 Svæveøjeblik

Se også 
 Travhest
 Travsport

Travsport
Slangens favntag

Slangens favntag  (, ) er en colombiansk film fra 2015, instrueret af Ciro Guerra.

Filmen vandt Art Cinema Award ved Quinzaine des Réalisateurs og repræsenterede Colombia i konkurrencen om Oscar for bedste fremmedsprogede film i 2015.

Medvirkende 
 Nilbio Torres som Karamakate som ung
 Antonio Bolivar som Karamakate som gammel
 Jan Bijvoet som Theo
 Brionne Davis som Evan
 Yauenkü Migue som Manduca
 Nicolás Cancino som Anizetto
 Luigi Sciamanna som Præst Gaspar

Kilder

Eksterne henvisninger 
 

Film fra Colombia
Film fra 2015
Spansksprogede film
Film baseret på bøger
Bridget Jones' Baby

Bridget Jones' Baby er romantisk komediefilm instrueret af Sharon Maguire og skrevet af Helen Fielding, David Nicholls, og Emma Thompson, baseret på de fiktive klummer af Fielding. Det er den tredje film i franchisen og efterfølger til filmen  Bridget Jones - På randen af fornuft fra 2004.

Medvirkende 
 Renée Zellweger som Bridget Jones
 Patrick Dempsey som Jack Qwant
 Colin Firth som Mark Darcy
 Celia Imrie som Una Alconbury
 Jim Broadbent som Bridgets far
 Gemma Jones som Bridgets mor
 James Callis som Tom
 Sally Phillips som Shazza
 Ed Sheeran

Kilder

Eksterne henvisninger 
 
 

Film baseret på bøger
Britiske film fra 2016
Zoella

Zoe Elizabeth Sugg (født 28. marts 1990) er en engelsk mode- og skønheds-vlogger, Youtuber og iværksætter. Hun er bedst kendt under sit Youtube-kanal Zoella, som handler om mode, kosmetik, skønhed, indkøb af kosmetikprodukter og tøj, der vises foran kameraet (kaldet "beauty hauls"), samt "my favourits"-indlæg, hvor hun gør reklame for de forskellige produkter, som hun viser frem. Hendes kanal har 12 millioner abonnenter og hendes anden kanal "MoreZoella", hvor hun vlogger om sin hverdag, har 4,8 millioner abonnenter. Hun har også adskillige millioner følgere på Twitter og Instagram.

I 2014 fik hun kontrakt på to bøger med Penguin Books-forlaget. I november 2014 blev hendes første roman Girl Online udgivet om en ung anonym blogger-pige, som bliver enormt populær og skal nu håndtere populariteten af hendes blog. I 2015 og 2016 fulgte to mere bøger i serien Girl Online. Den første bog blev solgt i over 78.000 eksemplarer den første uge, som blev ny salgsrekord for første-uge-salget af debut-romaner siden J.K.Rowling's success.

Penguin-forlaget har indrømmet, at "Sugg har ikke skrevet Girl Online selv", og afslørede, at Zoella "samarbejdede med et hold af eksperter og erfarne redaktører for at skabe hovedpersonerne og fortælle deres oplevelser som en hjertevarmende historie." Der blev spekuleret i at teenage-romanforfatteren Siobhan Curham var en ghostwriter for romanen, selvom det ikke blev bekræftet af Penguin eller Zoella. Penguin-forlaget indrømmede kun, at Curham var en "redaktørkonsulent" for romanen.. Zoellas bøger og bøger af andre YouTubere blev kritiseret af en række britiske aviser for mangel af udfordrende indhold og for at skade læsefærdigheden hos de unge fans.

I september 2014 oprettede Zoella sit eget brand og linje af kosmetik, toilet- og skønhedsprodukter, kaldet "Zoella Beauty", som sælges blandt andet i engelske tøjbutikskæde Primark og dens irske datterselskab Penney's.

Noter

Eksterne henvisninger 
 
 

Youtubere fra England
True Story (EP)

True Story er en EP af den danske popduo New:Name, der udkom den 20. maj 2016 på Sony Music.

New:Name vandt X Factor 2016 den 1. april 2016 under navnet Embrace, og udgav vindersinglen "Commitment Issues". Præmien for at vinde X Factor var indspilningen af en EP, hvor én af sangene ville blive produceret af de engelske producere Julian Bunetta og John Ryan, der tidligere har arbejdet med One Direction, John Legend og Jason Derulo. "Don't You Wait", produceret af Bunetta og Ryan, udkom som duoens anden single den 20. maj 2016. Om singlen har duoen udtalt: "Den er festlig og har sin helt egen udstråling i forhold til det, vi før har arbejdet med. Derudover har den et fedt budskab; at gode ting ikke kun sker for dem som venter, men også for dem som griber chancen".

Spor

Noter
 angiver co-producer
"See Through You/Heartbreaker" indeholder elementer fra "How to Be a Heartbreaker" (2012) af Marina and the Diamonds.

Kilder 

Debutalbum fra 2016
Popalbum fra Danmark